2.

Avaliku teenindamise kohustused on järgmised: Teenuse järjepidevus ning veomaht: Kõikide lennuettevõtjate poolt igal liinil pakutav reisijate ning kaubaveo üldmaht kokku peab olema vähemalt võrdne I lisas määratletud mahuga. Teenused peavad olema tagatud vähemalt iga kalendriaasta jooksul ning neid saab katkestada ainult kuuekuulise etteteatamisajaga, välja arvatud allpool osutatud juhtudel. Kui keskmine istekohtade müük teataval liinil ületab 75 % mis tahes IATA lennuhooajal, tuleb järgmisel vastaval lennuhooajal pakutavat miinimumveomahtu suurendada vähemalt nii palju, et säilitada kõnealust keskmist müüki. Residentide ja õpilaste jaoks ettenähtud kampaaniahinnaga istekohti ei võeta kõnealuse piirmäära puhul arvesse. Kavandatud teenused tuleb tagada vähemalt iga kalendriaasta jooksul ja neid võib tühistada üksnes kuuekuulise etteteatamisajaga, välja arvatud allpool osutatud erandjuhud. Mahtude vähendamiseks on vaja eelnevat Portugali lennuameti luba ning selle kohaldamine ei või toimuda enne kuue kuu möödumist juhul, kui üldine maht langeb seetõttu alla käesoleva jao esimeses lõigus määratletud piirmäära. Portugali lennuamet peab operaatorile vastama 30 päeva jooksul alates teate saamisest. Välja arvatud vääramatu jõu korral, ei või lennuettevõtjast sõltuvatel põhjustel tühistatud lendude arv ületada 2 % selleks hooajaks kehtestatud regulaarlendude arvust; „tühistamine” tähendab, et kavandatud regulaarlend, millele on broneeritud vähemalt üks istekoht, ei toimu. Ettenägematute asjaolude, kas siis vääramatu jõu või teiste põhjuste tõttu katkenud lennutegevuse korral peab lennutegevuse jätkumise hetkest kavandatud maht suurenema vähemalt 60 % võrra, kuni katkenud lennuliiklusest tingitud mahajäämus on kõrvaldatud. Juhul kui lennud liinidel Lissabon–Horta–Lissabon ja Lissabon–Pico–Lissabon tühistatakse ebasoodsate ilmastikutingimuste tõttu, võivad lennuettevõtjad soovi korral maanduda lähimalasuval saarel, tingimusel et nad pakuvad ettevõtja kulul transporti sihtkohaks oleva saare ja algselt sihtkohaks kavandatud saare vahel. Täpsus: Välja arvatud vääramatu jõu korral, ei tohi rohkem kui 15 minuti pikkused otseselt lennuettevõtjast sõltuvad viivitused mõjutada rohkem kui 15 % lendudest. Õhusõiduki tüüp ning tööolud: Lendudeks peab kasutama nõuetekohaselt registreeritud reaktiivmootoriga õhusõidukit, mis mahutab vähemalt 90 istekohta; Hortast ning Picost väljuvatel ning sinna saabuvatel lendudel peavad lennuettevõtjad järgima Portugali lennundusteabes (AIP) avaldatud tingimusi. Lendudeks liinil Funchal–Ponta Delgada–Funchal võib kasutada ka asjakohaselt sertifitseeritud turbopropelleriga õhusõidukit, mis mahutab vähemalt 50 reisijat. Miinimumsagedus: — Lissabon–Ponta Delgada–Lissabon liinil vähemalt üks edasi-tagasi reis päevas, kella 8.00 ning 21.00 vahel, kogu aasta vältel; ühe reisi nädalas võib ühendada Lissabon–Santa Maria–Lissabon liiniga; — Lissabon–Terceira–Lissabon liinil vähemalt neli edasi-tagasi reisi nädalas, erinevatel päevadel, kella 8.00 ning 21.00 vahel, kogu aasta vältel; ühe reisi nädalas võib ühendada Lissabon–Pico–Lissabon liiniga; — Lissabon–Horta–Lissabon liinil vähemalt kolm edasi-tagasi reisi nädalas, mittejärjestikustel päevadel, kella 08.00 ning 21.00 vahel, kogu aasta vältel; — Funchal–Ponta Delgada–Funchal liinil vähemalt üks edasi-tagasi reis nädalas, kogu aasta vältel; — Porto–Ponta Delgada–Porto liinil vähemalt kaks edasi-tagasi reis nädalas, kogu aasta vältel; mida võib oktoobrist juunini (kaasaarvatud) ühendada Lissaboni liiniga; — Lissabon–Santa Maria–Lissabon liinil vähemalt üks edasi-tagasi reis nädalas, mida võib ühendada Lissabon–Ponta Delgada–Lissabon liiniga; — Lissabon–Pico–Lissabon liinil vähemalt üks edasi-tagasi reis nädalas, reedest pühapäevani, kogu aasta vältel; mida võib ühendada Lissabon–Terceira–Lissabon liiniga; — Porto–Terceira–Porto liinil vähemalt üks reis nädalas, 1. juunist 30. septembrini. Juhul kui lennuettevõtja(te) poolt esitatavad lennuplaanid näevad ette rohkem kui ühe lennu päevas, peavad lennud toimuma kella 6.30 kohaliku aja järgi lähtekohast väljumisel ning 00.30 kohaliku aja järgi sihtkohta saabumisel vahel. Vähemalt üks lend päevas peab toimuma kella 8.00 ning 21.00 vahel ning vähemalt kolmel päeval nädalas peab lend toimuma enne kella 14.00. Lennuettevõtjad võivad korraldada lende väljaspool eespool kindlaksmääratud graafikut tingimusel, et nad täidavad komisjoni teatises sätestatud miinimumsageduse ja veomahu nõudeid. Kõnealuse võimaluse puhul kohaldatakse seadusega sätestatud lendude korraldamise piiranguid riiklikele lennujaamadele. Kui lennuettevõtja(te) poolt esitatud lennuplaanides on Funchal–Ponta Delgada–Funchal, Lissabon–Santa Maria–Lissabon, Lissabon–Pico–Lissabon ning Porto–Terceira–Porto liinidel rohkem kui üks lend nädalas, peavad need lennud toimuma erinevatel päevadel. Lissabon–Terceira–Lissabon, Lissabon–Horta–Lissabon ning Porto–Ponta Delgada–Porto liinidel peavad lennud olema nädala lõikes ühtlaselt jaotatud. Kui kõikide lennuettevõtjate poolt ühel liinil pakutavate lendude kogusumma on suurem kui 6 (kuus), peab igal päeval toimuma vähemalt üks lend. Hinnad: 1. Hinnastruktuur peab sisaldama järgmist: a) piiranguteta turistiklassi pileti hinda, mitmesuguseid piletihindu erinevate tasemete ning tingimustega, et kohanduda erinevate nõudlusrühmadega (turisti- ja äriklass, üldine kaubavedu ning eritooted jne); b) edasi-tagasi PEX piletit hinnaga 233 EUR lendudel Assooride ning Portugali mandriosa vahel ning edasi-tagasi PEX piletit hinnaga 172 EUR lendudel Assooride ja Funchali vahel; c) kampaaniahinda residentide ja õpilaste jaoks, mis sisaldab piiranguid ja mis vastab vähemalt 10 %-le istekohtadest lennu kohta mis tahes IATA lennuhooajal, ning igal lennul teatava arvu istekohtade ja hindade jaoks, mille määravad kindlaks lennuettevõtjad, kusjuures vabasid istekohti võib üle viia teistesse hinnaklassidesse. Kampaaniahind on vähemalt 30 % võrra madalam residendi- või õpilasehinnast, kuid see ei või olla vähem kui 120 EUR; d) isikutel, kes on vähemalt kuus kuud olnud kas Portugali mandriosa või Funchaliga otseühendust omavate Assooride autonoomse piirkonna saarte või Madeira autonoomse piirkonna residendid, on õigus saada piiranguteta turistiklassi piletihinnast hinnaalandust 33 % ulatuses; e) alla 26-aastastel õpilastel, kelle kodu või õppeasutus asuvad Assooride autonoomses piirkonnas ja kes vastavalt õpivad õppeasutuses või elavad mujal riigi territooriumil, on õigus saada hinnaalandust piiranguteta turistiklassi piletihinnast 40 % ulatuses; f) päevadel, mil Funchali–Ponta Delgada–Funchali vahel ei ole otseühendust, võivad alla 26-aastased õpilased lennata Assooride autonoomsesse piirkonda või piirkonnast reisida läbi Lissaboni eeldusel, et nad kasutavad sama lennuettevõtjat kogu reisi vältel. Valitud lennuplaan ei tohi sisaldada vahemaandumist Lissabonis; g) Maksimaalsed kaubaveo tariifid on sätestatud II lisas. Igal lennuettevõtjal peab olema sama hinnastruktuur kõikidel 1. punktis määratletud liinidel, kui reisi lähte- või sihtpunktiks on Lissabon või Porto, ning lennuettevõtja peab kohaldama seda struktuuri diskrimineerimiseta. Hinnad peavad olema näidatud nii piletimüügikohtades kui ka registreerimislaudades. 2. Residendid ning õpilased maksavad punkti 1 lõigetes d ja e määratletud hinnaalanduste mahaarvamise järel järgmised netosummad: a) 194 EUR: Assooride autonoomse piirkonna residentidele edasi-tagasi reisidel Portugali mandriosasse; b) 170 EUR: Assooride autonoomse piirkonna ning Madeira autonoomse piirkonna residentidele edasi-tagasi reisidel Assooride ning Funchali vahel; c) 151 EUR: õpilased edasi-tagasi reisidel Assooride ja Portugali mandriosa vahel; d) 107 EUR: õpilased edasi-tagasi reisidel Assooride ja Funchali vahel. Alates 2008. aastast vaadatakse iga aasta 1. novembril punkti 1 lõigetes b ja g ning punkti 2 lõigetes a kuni d määratletud hinnad ning tariifid läbi, võttes arvesse väljaandes Grandes Opções do Plano avaldatud eelneva aasta inflatsioonimäära, millest Portugali lennuamet (INAC) on eelmise aasta 30. septembriks teavitanud ka kõnealustel liinidel tegutsevaid lennuettevõtjaid. Lennuettevõtjad võivad kehtestada tasu, et korvata kütuse hinna tõusust tulenevaid lisakulusid (TK), mis kord kvartalis läbi vaadatakse, kasutades järgmist valemit, mis ümardatakse lähima ühikuni: TK = k × (b – 50,00) kus: TK = täiendav kütusekulu OW (EUR) k = 0,685 × EUR ja USD vahetuskurss eelmises kvartalis b = eelmise kvartali keskmine barreli hind USD. Lennuettevõtjad võivad ka broneerimise ja piletite väljastamise teenustele kehtestada vastavalt otsemüügipunktide ja kõnekeskuste kaudu maksimaalselt 16 EUR ja 4 EUR suuruse lisatasu. Punkti 1 alapunktis c osutatud piletite broneerimis- ja väljastamisteenuse tasu on maksimaalselt 4 EUR, kui teenust osutatakse kõnekeskustes või lennujaamades asuvates registreerimislaudades. 3. Riik toetab seaduses sätestatud alustel residentide ja õpilaste reise eeldusel, et kohaldatakse punktides 1 ja 2 määratletud tingimusi ning hindu. 2008. aastal on toetuse suurus järgmine: — 105 EUR edasi-tagasi reisi kohta liinidel: — Lissabon–Santa Maria–Lissabon; — Lissabon–Pico–Lissabon; — Porto–Terceira–Porto; — 86 EUR edasi-tagasi reisi kohta liinidel: — Lissabon–Ponta Delgada–Lissabon; — Lissabon–Terceira–Lissabon; — Lissabon–Horta–Lissabon; — Funchal–Ponta Delgada–Funchal; — Porto–Ponta Delgada–Porto. Reisijate piletihinnad ja kaubavedude tariifid lendudel igasse/igast Assooride autonoomse piirkonna lennujaama/st, millel pole otseühendust Portugali mandriosa või Funchaliga, peavad olema määratletud samadel alustel kui eespool osutatud hinnad ja tariifid. Reisijatel, kes reisivad Portugali mandriosa ja Assooride autonoomse piirkonna ning autonoomsete piirkondade vahel, on õigus saada kaks piletikupongi, üks pilet kummagi suuna jaoks, ning reisijatel, kes reisivad Assooride autonoomse piirkonna siseselt on õigus saada: — kaks piletikupongi (mitteresidentidel); — kolm piletikupongi (residentidel ja õpilastel); — Corvo jaoks on lubatud üks lisapiletikupong päevadel, mil pole lennuliiklust. Päevadel, mil saarel ei ole ühtegi otseühendust Portugali mandriosa või Funchaliga, võib residente ja õpilasi suunata mõnele teisele liinile. Lisaks eespool osutatud toetusele hüvitab riik sõidukulud ka reisijatele, kes reisivad saartele/saartelt, millel pole otseühendust Portugali mandriosa või Funchaliga. Transpordi maksumuse arvutamisel võetakse arvesse hindu, mille Assooride piirkondlik valitsus on autonoomse piirkonna teenuste jaoks heaks kiitnud. Lennule mitte ilmumise korral võib reisijale määrata rahatrahvi, mis ei tohi ületada 20 % vastava turistiklassi pileti hinnast. Kõnealuseid avaliku teenindamise kohustusi kohaldatakse ilma, et need piiraksid teiste lennuettevõtjatega liinidevaheliste hinnakokkulepete sõlmimist hindade suhtes lendudel, mille lähte- või sihtpunktiks ei ole Lissabon, Porto ega Funchal. Lennuettevõtjad võivad lennuliine ühendada ja kasutada samu lennunumbreid eeldusel, et Portugali lennuamet on selleks loa andnud. Lennupiletite müük: Lennupiletite müügil peab kasutama vähemalt ühte arvutipõhist ettetellimissüsteemi. Edastustingimused: Kui kõnealustel liinidel tegutsevad eri lennuettevõtjad, peavad viimased omavahel sõlmima kokkuleppeid selleks, et residendid ja õpilased, kes reisivad ükskõik millisesse või millisest Assooride autonoomse piirkonna lennujaama/lennujaamast, saaksid oma reisi eri etappides kasutada eri lennuettevõtjaid. Kaubavedu ja postiteenus: Lennuettevõtjad on kohustatud vedama kaupa punktis 1 osutatud liinidel mis tahes Assoori saarte vahel vastavalt pakutavale veomahule ja II lisas sätestatud tariifidele. II lisas sätestatud tariifidele võib lisada maksimaalselt 0,10 EUR/kg turvamaksuna ja kütusemaksu kilogrammi kohta, mis on 2 % hindu käsitleva peatüki punktis 2 esitatud valemi alusel kindlaks määratud täiendavast kütusekulust (TK). Igal lennul peab olema võimalik kaubavedu vähemalt kahe tonni ulatuses, mis sisaldab ka posti, ja lennuettevõtja poolt pakutav maht peab olema kogu nädala peale ühtlaselt jaotunud — seda järgmisi miinimumnõudeid täites: — 30 tonni päevas Lissabon–Ponta Delgada–Lissabon liinil; — 25 tonni päevas, kui Lissabon–Terceira–Lissabon liinil täidetakse minimaalsete lendude nõue. Lissabon–Pico–Lissabon liinil peab igal nädalal vedama kaks tonni kaupa ja posti edasi-tagasi lennu kohta. Kauba- ja postiveo mass igal lennul määratakse kindlaks järgmise valemi alusel: C = P – (0,75 × S × 97), kus: C = on kauba- ja postiveo mass kilogrammides lennu kohta P = on reisijate, pagasi, kauba ja posti kilogrammides väljendatud kogumass, mida võib õhusõidukis antud sektoris vedada (lubatud veokoormus), mille saab, lahutades maksimaalsest kinnitatud stardimassist maksimaalse operatiivmassi (õhusõiduk, meeskond, kütus, teenindus ja muud tegevustegurid) S = on istekohtade arv õhusõidukis 0,75 = on koefitsient, mis vastab 75 % täituvusele 97 = on keskmise täiskasvanud reisija ning tema pagasi kaal (84 kg + 13 kg) vastavalt JAR-OPS 1.620 määratletud normile.